# Sak 3.0: Egen kontingentsats for Edruss-medlemmer

## Bakgrunn for saken

Edruss er et prosjekt i Juvente for ungdom som ønsker en inkluderende og rusfri russetid. Prosjektet er en viktig del av organisasjonens rusforebyggende arbeid og har potensial til å nå mange nye medlemmer.

Alle som melder seg inn som Edruss, blir automatisk medlem i Juvente. Derfor må prisen for Edruss-innmelding følge reglene for medlemskontingent. Ifølge vedtektene (§5.2d) er det landsmøtet som bestemmer hva det koster å være medlem i Juvente. I denne saken foreslås det å innføre egen pris for Edruss-medlemskap.

Saken

Hvert å registrer rundt 300 ungdommer seg som Edruss, men mange av dem betaler ikke medlemskontingent. For å gjøre det enklere å betale, har administrasjonen opprettet ekspressinnmelding på edruss.no. Her kan man betale kontingenten rett via Vipps, noe som senker terskelen for å melde seg inn.

De fleste Edruss melder seg inn på høsten. For å få flere medlemmer, er det ønskelig å tilby toårig medlemskap til 100 kroner. Dette kun ifølge loven kun tillatt i perioden 1. juni til 31. desember. I dag varierer prisen på medlemskap: 50 kr for ett år, 100 kr for to år. Dette kan virke forvirrende. Derfor foreslås det å innføre en fast pris på 100 kroner – uansett om medlemskapet varer ett eller to år.

Registrerte Edruss får en solid velkomstpakke med blant annet genser, caps, strykemerker, totebag og vannflaske. Dette er merch som gjør Edruss synlige, og som kan bidra til at andre ungdommer finner støtte og trygghet til å stå imot drikkepress. Med tanke på alt Edrussen får, vurderes en kontingentsats på 100 kroner som rimelig.

Vedtaket har også stort potensial til å styrke Juvente som organisasjon – med flere medlemmer, enklere administrasjon, og økt synlighet.

Sentralstyrets innstilling

Landsmøtet vedtar å sette en fast pris på Edruss-medlemskap på **100 kroner**, uansett om medlemskapet varer i ett eller to år. De som melder seg inn via Edruss, blir medlemmer i Juvente og får de samme rettighetene som andre medlemmer.